**Csongrádi Polgármesteri Hivatal**

**Jegyzőjétől, M**

**a Helyi Választási Iroda Vezetőjétől**

Száma: Önk/158-1/2023.

**E l ő t e r j e s z t é s**

Csongrád Városi Önkormányzat Képviselő-testületének

**2023. október 26-án** tartandó ülésére.

**Tárgy:** Javaslat a Helyi Választási Bizottság tagjainak megválasztására.

 Tisztelt Képviselő-testület!

A választási eljárásról szóló 2013. évi XXXVI. törvény (továbbiakban: Ve.) 14. § (1)bekezdése szerint a választási bizottságok – így a Helyi Választási Bizottság is – a választópolgárok független, kizárólag a törvénynek alárendelt szervei, amelyeknek elsődleges feladata a választási eredmény megállapítása, a választások tisztaságának, törvényességének biztosítása, a pártatlanság érvényesítése és szükség esetén a választás törvényes rendjének helyreállítása.

A Helyi Választási Bizottságnak a választás előkészítésében, lebonyolításában döntő szerepe van.

A 2019-ben megválasztott bizottsági tagok megbízatása az új választási bizottság alakuló üléséig tart (Ve. 33. § (3)bek. a)pontja).

A Helyi Választási Bizottság három tagját és legalább két póttagját a települési önkormányzat képviselő-testülete a helyi önkormányzati képviselők és polgármesterek általános választásának évét megelőző évben, október 1. és november 30. között választja meg; személyükre a helyi választási iroda vezetője tesz javaslatot. (Ve. 23. §). A választási bizottság tagjaira és póttagjaira tett indítványhoz módosító javaslat nem nyújtható be (Ve. 25.§ (1)bek.).

A fentiek figyelembevételével, indítványozom a Tisztelt Képviselő-testületnek a következő személyeket a bizottság tagjainak megválasztani, akik az előzetes nyilatkozatuk szerint a bizottsági tagságot vállalják, a nyilvános üléshez hozzájárulnak, nem tagjai semmiféle politikai szervezetnek, összeférhetetlenség nem áll fenn velük szemben.

Tagok: **Dr. Kurucz Ferenc**

 **Dr. Berényi Andrea**

 **Forgóné Dr. Cimber Zsuzsanna**

 Póttagok:  **Dr. Hörömpöliné Víkor Katalin**

 **Fássy Anita Katalin**

A választási bizottság - tagjai megválasztását és eskütételét követően - alakuló ülést tart, amelyen a választott tagok közül megválasztja elnökét és annak helyettesét. A választási bizottság további egy-egy tagját a választáson jelöltet, illetőleg listát állító jelölő szervezetek, illetőleg a független jelölt bízza meg.

Kérem az előterjesztés megtárgyalását és a határozati javaslat elfogadását.

**Határozati javaslat**

Csongrád Városi Önkormányzat Képviselő-testülete a 2024. évi helyi önkormányzati képviselők és polgármesterek, valamint a nemzetiségi önkormányzati képviselők választására – a 2013. évi XXXVI. törvény 23. §-a alapján – Csongrád város Helyi Választási Bizottsága tagjainak és póttagjainak az alábbi személyeket választja meg:

Tagok: **Dr. Kurucz Ferenc**

 **Dr. Berényi Andrea**

 **Forgóné Dr. Cimber Zsuzsanna**

 Póttagok: **Dr. Hörömpöliné Víkor Katalin**

 **Fássy Anita Katalin**

Határidő az eskü letételére: 2023. október 31.

Felelős: Dr. Juhász László jegyző, HVI vezető

 Erről jegyzőkönyvi kivonaton értesítést kap:

 1./ a képviselő-testület tagjai,

 2./ Dr. Juhász László jegyző,

 3./ a helyi választási bizottság tagjai

Csongrád, 2023. október 19.

 Dr. Juhász László

 jegyző